༄༅། །གསང་བདག་རྡོ་རྗེ་འཛིན་པ་
འཇམ་དབྱངས་བློ་གཏེར་དབང་པོའི་རྣམ་པར་
ཐར་པ་ཆ་ཙམ་བརྗོད་པ་མཆོག་སྦྱིན་སྒོ་གསུམ་རང་
གྲོལ་དགེ་ལེགས་ནོར་བུའི་ལྗོན་བཟང་སྐལ་བཟང་
ལྷ་ཡི་དགའ་སྟོན་ཅེས་བྱ་བ་བཞུགས་སོ། །
དྷྱ་ན་མ་ཏིས།
183



།འཇམ་དཔལ་གཞོན་ནུ་ར་་་
༄༅། །དཔལ་གྱི་ལང་ཚོ་ཀུན་དགའི་འཇོ་སྒེག་ས་གསུམ་དཔྱིད་དུ་དར་བ་ན། །
དཔལ་གྱི་མགྲིན་པ་ལི་ཤིའི་དྲི་བསུང་འཆི་བ་མེད་བའི་བཅུད་དུ་དངར། །དཔལ་གྱི་སྙིང་་
པོ་འགྲོ་བའི་མར་མེ་ཡེ་ཤེས་སྒྲོན་མེ་གཅིག་པུར་གྱུར། །དཔལ་ལྡན་བླ་མ་གྲུབ་པ་མཐར་་
ཕྱིན་འཁྲུལ་པ་མེད་པ་དེ་ལ་འདུད། །བཙོ་མ་གསེར་རིར་གུར་གུམ་ཆུ་བོས་དཀྲིས་པ་ལ། །
ཟག་མེད་ཡོན་ཏན་ཀུན་གྱིས་འབྲལ་མེད་འཁྱུད་གྱུར་ན།
གྱུར་པའི་དཔེ་ཟླར་འོས་མིན་ནམ། །ལྷ་མཆོག་ཁྱོད་ཀྱི་སེམས་ཅན་ཀུན་ཡིད་ཚིམ་པར་་་་་
མཛོད༑ །འཇིག་རྟེན་གསུམ་གྱི་དཔལ་འབྱོར་མ་ལུས་གཅིག་ཏུ་བཟླུམས་ཀྱང་བརྒྱ་ཡི་་་་་
ཆར་ཡང་མི་ཉེ་བ། །ཟབ་གསང་ཐེག་པའི་བདུད་རྩིའི་ཟེགས་མ་ཙམ་ཡང་དུས་མཐར་མི་་
ཉམས་ཡོངས་སུ་འཛིན་བཟོད་པ། །སྟོབས་བཅུ་མངའ་རྣམས་སྟོབས་དང་ནུས་པ་གཅིག་་
ཏུ་བསྡོམས་པ་མིན་ན་གཞན་ལྟ་ག་ལ་ཞིག །རྡོ་རྗེ་ཅན་དངོས་བླ་མའི་རྣམ་ཐར་བརྗོད་ལ་་
བློ་གྲོས་སྤོབས་པ་ཐུགས་རྗེའི་ཀློང་ནས་སྩོལ། །སྔོན་ཚེ་རྣམ་འདྲེན་བགྲང་དུ་་སྤྱོད་་་་་
པས༑ །སྲིད་པའི་ནད་ལ་ཕན་ཚུལ་ཅི་བསྟན་ཀྱང༌། །གསོ་བའི་སྤྱོད་ཡུལ་མ་གྱུར་
བདག་འདྲ་ལ། །འདྲེན་མཆོག་སྨན་པའི་རྒྱལ་པོ་འདི་ཉིད་བྱོན། །བརྒྱ་ལམ་ལན་ཅིག་
ཙམ་ཡང་ཐོས་དཀའ་བའི། །གསང་ཆེན་གསང་བ་ཟབ་མོའི་ཆོས་སྐལ་བཀྱེས། །རྡོ་་་་་
རྗེའི་རིགས་སུ་བསྐྲུན་པའི་བཀའ་དྲིན་འདི། །སྟོང་གསུམ་ནོར་བུ་བཀང་ཡང་ག་ལ་་་་་
འཁོར༑ །གང་ཕྱིར་རིན་ཆེན་གླིང་དུ་ཕྱིན་པའི་ཚེ། །རང་གི་འདོད་ནོར་ཙམ་ཞིག་དོན་་་
གཉེར་ལྟར། །མི་ཟད་ཡོན་ཏན་རྒྱ་མཚོའི་གཏེར་མཛོད་ལས། །ཕྱོགས་རེའི་ཆ་ཙམ་་་་་་
བརྗོད་ལ་གནང་བ་སྩོལ། །དེ་ལ་འདིར་གླེང་བར་བྱ་བའི་གཞི་ནི། བྱིན་རླབས་དང་་་་་་
དངོས་གྲུབ་ཐམས་ཅད་ཀྱི་མྱ་ངན་མེད་པའི་མེ་ཏོག་ཁ་འབྱེད་པ་ལ། དཔལ་ལྡན་བླ་མ་་་་་་
དམ་པའི་ཐུགས་རྗེའི་འཛུམ་དཀར་དང་འགྲོགས་པའི་བདུད་རྩིའི་ཞལ་ཆབ་ཁོ་ན་ལ་རག་་་་་
ལས་ཤིང༌། དེའང་ཐུན་མོང་དང་ཐུན་མོང་མ་ཡིན་པའི་ཡོན་ཏན་དང་ཕྲིན་ལས་ལ་ངེས་་་་་
པ་གཏིང་ནས་འདྲོངས་པའི་དད་པའི་མཚར་སྡུག་རྫོགས་པ་ཞིག་མེད་ན་མི་འབྱུང་བས་ཕུན་་
ཚོགས་ཐམས་ཅད་ཀྱི་རྩ་བ་དཀོན་མཆོག་བཞི་པའི་རྟོགས་པར་བརྗོད་པའོ། །གང་ཞིག་་་
འཇིག་རྟེན་གྱི་ཁམས་འདིར་དམུས་ལོང་དམིགས་བུ་མེད་པ་དང་འདྲ་བ་རྨོངས་ཆེན་གྱི་མུན་་
185

ཁྲོད་ཟད་པ་མེད་པའི་ཀློང་དུ་འཕྱན་པའི་སྐབས་སུ་སྒྲོན་མེ་གཅིག་པུ་དཀོན་མཆོག་དང་པོ་་་་
ཐམས་ཅད་མཁྱེན་པའི་སྟོན་པ་བྱོན། དེས་ཐར་ལམ་གྱི་སྣང་བ་འབྱེད། དེའི་རྗེས་སུ་་
སློབ་པའི་མིག་ཐོབ་པ་མཐའ་ཡས་པ་མངའ་བས་དཀོན་མཆོག་གསུམ་དུ་གྱུར། ་་་་་་་
ཐམས་ཅད་ཀྱི་ཕྲིན་ལས་མཛད་པ་པོ་མཚན་ཉིད་ཀུན་ལྡན་གྱི་བླ་མ་རྡོ་རྗེ་སློབ་དཔོན་ལགས་
ཏེ༑ ཇི་སྐད་དུ། བླ་མ་སངས་རྒྱས་བླ་མ་ཆོས། །དེ་བཞིན་བླ་མ་དགེ་འདུན་ཏེ། །
ཀུན་གྱི་བྱེད་པོ་བླ་མ་ཡིན། །ཅེས་གསུངས་པའི་ཕྱིར། རྫོགས་པའི་སངས་རྒྱས་རྣམས་་
ཆོས་སྐུ་མཁའ་ལྟར་ཁྱབ་པའི་དབྱིངས་ལས། ལོངས་སྐུ་རིགས་ལྔའི་སྐུ་དང་ཡེ་ཤེས་་མི་་་་
ཟད་པ་རྒྱན་གྱི་འཁོར་ལོའི་བདག་ཉིན་ཅན་སྒྱུ་འཕྲུལ་དྲྭ་བ་བསམ་ཡས་རྒྱུན་མི་འཆད་པར་་་
མཁའ་དང་མཉམ་པ་ཉིད་རྣམ་པར་བཀོད་པ་དེ་དག་ཐམས་ཅད་ཀྱང་། རིགས་ལྔ་གཅིག་
ཏུ་འདུས་པ་རིགས་དྲུག་པ་རྡོ་རྗེ་སེམས་དཔའ་ཡིན་ཅིང༌། དེ་ཉིད་རྡོ་རྗེ་སློབ་དཔོན་ཆེན་་
པོའི་རྣམ་པར་སྣང་ནས་ས་སྟེང་གི་གདུལ་བྱ་རྣམས་ཀྱི་དོན་མཛད་པ་ལགས་ཏེ། རྒྱུད་་་་་
ལས༑ བླ་མ་དང་ནི་རྡོ་རྗེ་སེམས། །ཐ་དད་པ་ནི་མི་བྱ་སྟེ། །དེ་མཉེས་པས་ནི་ཀུན་་་
མཁྱེན་གྱི། །ཡེ་ཤེས་མཆོག་ནི་ཐོབ་པར་འགྱུར། །ཅེས་དང་། ལྔ་བརྒྱ་ཐ་མར་གྱུར་་
པ་ན། །ང་ཉིད་སློབ་དཔོན་གཟུགས་འཛིན་ཏེ། །ང་ཡིན་སྙམ་དུ་ཤེས་བྱོས་ལ། །དེ་་
ཚེ་དེ་ལ་གུས་པར་གྱིས། །ཞེས་གསུངས་པའི་ཕྱིར། བྱེ་བྲག་ཏུ་སངས་རྒྱས་ཀྱི་བསྟན་་་་
པ་འཛིན་པའི་སྐྱེས་ཆེན་དམ་པ་འཕགས་བོད་ཀྱི་ལྗོངས་སུ་ཇི་སྙེད་ཅིག་བྱོན་པ་དེ་ཐམས་་་་་་་
ཅད་ངོ་མཚར་གཅིག་ལས་གཅིག་ཆེ་མོད། བསྟན་པའི་སྙིང་པོ་རྡོ་རྗེ་ཐེག་པའི་རྒྱུད་སྡེ་་་་་་
བཞི་དང་འབྲེལ་བའི་དབང་རྒྱུད་མན་ངག་གི་བཀའ་མི་ཉམས་པ་ཡུན་རིང་དུ་གནས་་་་་་་
དང་༑ གནས་པ་གོང་ནས་གོང་དུ་སྤེལ་བའི་ཆེད་དུ། ཁྱུ་མཆོག་རླབས་པོ་ཆེའི་གནས་་་
སུ་དམ་བཅས། འཁོར་གྱི་ནང་དུ་སེང་གེའི་སྒྲ་བསྒྲགས། བཀའ་གསང་རྨད་དུ་བྱུང་་་་་་
བའི་འཁོར་ལོ། སྔོན་ཆད་ལྗོངས་འདིར་ཆེན་པོ་གྲགས་པ་སུས་ཀྱང་བསྐོར་བར་མ་་་་་
བཟོད་པ་ཡོངས་སུ་བསྐོར་བ་འདི་ནི། སྙིགས་མའི་མགོན་པོ་བསྟན་འགྲོའི་མིག་གཅིག་་་
དཔལ་གསང་བའི་བདག་པོ་མི་གཟུགས་སུ་བྱོན་པ་འཇམ་དབྱངས་བློ་གཏེར་དབང་པོ་བཀྲ་
ཤིས་གྲགས་པའི་རྒྱལ་མཚན་དཔལ་བཟང་པོ་ཁོ་ནའི་ཐུགས་སྟོབས་བླ་ན་མེད་པའི་རྩལ་་་་་
186

ཆེན་སྙིགས་དུས་སུ་ངོམ་པ་ལགས་ཤིང་། སྟུག་པོ་བཀོད་པ་དང་། གཞི་དང་སྙིང་པོ་མེ་
ཏོག་གི་རྒྱན་པ་དང༌། ནུབ་དྷརྨ་གནྡྲ་སོགས་སུ་ངོ་མཚར་རྡོ་རྗེའི་བཀོད་པ་བསམ་བརྗོད་་་་
ཀྱི་ཡུལ་ལས་འདས་པ་ཡོད་ཚུལ་གསུངས་པ་དེ་དག་རྣམས་དང་རྣམ་དབྱེར་མེད་པ་གྲུབ་བོ། །
ཐུན་མོང་གདུལ་བྱའི་སྣང་ངོར་ཙམ་དུའང༌། བསྟན་པ་རིས་མེད་ཀྱི་བསྟན་འཛིན་དམ་པ་་
མང་པོའི་སྐུ་ཕྲེང་ཆུ་ཤེལ་དབང་པོ། འགྲོ་བློའི་མོས་པའི་རྫིང་བུ་རྣམས་སུ་གྲངས་མེད་པ་་
འཆར་མོད། མཆོག་གཟིགས་གྲུབ་བརྙེས་འགའ་ཞིག་གིས་འཕགས་པའི་གནས་བརྟན་་་་
ཡན་ལག་འབྱུང་གི་ཕྲིན་ལས་ཀྱི་སྤྲུལ་པའོ་གསུངས་ཤིང་། རྗེ་ཉིད་ཀྱི་ཞལ་ནས་རྒྱུན་
པར་ང་ནི་སོ་སྐྱེ་ཐ་མལ་པའོ་གསུངས་ཀྱང་ཉེ་བར་གནས་པ་ཐུགས་གཏད་ཅན་འགའ་ཞིག་་་
ལ༑ དཔལ་ཧེ་རུ་ཀ་གུར་གྱི་མགོན་པོའི་སྐུ་བརྙན་བྲིས་འབུར་གང་དང་གང་ནས་་་་་་
གཟིགས་ན། འདི་ང་དང་ཨེ་འདྲ་ལྟོས་དང༌། ང་དང་འདྲ་ན་མགོན་པོའི་སྐུ་དངོས་ཡིན་
ནོ་ཞེས་གསུངས་པ་བསླུ་མེད་དེ་ལྟ་བུ་ནི། དཔང་དུ་གྱུར་པ་དང༌། ཚད་མར་གྱུར་པ་་་་་་
ལགས་སོ། །དེ་ལྟར་ན་དཔལ་རྡོ་རྗེ་གུར་གྱི་རྒྱུད་ལས། དེ་བཞིན་གཤེགས་པ་ཐམས་་་
ཅད་ཀྱི་སྐུ་དང་གསུང་དང་ཐུགས་ཀྱི་སྙིང་པོ་ལས་དཔལ་རྡོ་རྗེ་ནག་པོ་འདི་བྱུང་ངོ་། །ཧཱུྃ་་་
གི་ཡེ་ཤེས་ལས་སྐྱེས་པ། །ཞེས་གསུངས་པ་ལྟར། སངས་རྒྱས་ཐམས་ཅད་ཀྱི་རྡོ་རྡོ་་་་་་
བཞི་རོ་མཉམ་པ་ལས་སྐྱེས་པའི་ཐུགས་རྗེའི་སྤྱོད་པ་ཁམས་གསུམ་ཀུན་ཏུ་ཁྱབ་པ་སྒྱུ་་་་
འཕྲུལ་དྲྭ་བ་ཆེན་པོའི་སྤྲིན་ཕུང་དངོས་གྲུབ་མཆོག་གི་ཆར་རྒྱུན་འཛད་མེད་དུ་འཇོ་བའི་་་་་
དཔལ་ལས། སྙིགས་མའི་རྒུད་ཚོགས་སྟུག་པོས་སྐྱེ་རྒུ་རྣམས་ཤིན་ཏུ་མ་རུངས་པར་བྱས་་་
པ་སྐྱོབ་པའི་སླད་དུ་མཆོག་གི་རྡོ་རྗེ་སློབ་དཔོན་གྱི་མཚན་དཔེའི་མེ་ཏོག་རྣམ་པར་བཞད་པ་་་
མངོན་ནོ། །དང་པོ་སྐྱེ་བ་མེད་པའི་རྒྱ་མཚོ་ལས། སྐྱེ་བའི་རྦ་རླབས་ཇི་ལྟར་ག ཡོ་་་་་
བའི་ཚུལ། །བར་དུ་མཚན་མ་མེད་པའི་ནམ་མཁའ་ལ། །མཚན་བཅས་ཆུ་འཛིན་ཇི་་་་་
ལྟར་གནས་པའི་ཚུལ། །ཐ་མར་སྨོན་པ་མེད་པའི་ཉི་ཟླའི་ཁམས། །སྨོན་བཅས་ནུབ་་་་
རིའི་ཕག་ཏུ་འགག་པའི་ཚུལ། །རྣམ་ཐར་སྒོ་གསུམ་རྣམ་པར་འབྱེད་པ་ལས། །རྣམ་་་་་
པར་གྲོལ་བའི་རོལ་གར་རྣམ་པར་རྩེ། །དང་པོ་སྐྱེ་བའི་ཆོ་འཕྲུལ་བསྟན་པའི་ཡུལ་ནི།
གླིང་གི་མཆོག་ལྷོ་གླིང་ལས་ཀྱི་ས་པ། དེ་ལས་གདུལ་བྱ་དང་འདུལ་བྱེད་ཁྱད་པར་ཅན་་་་
187

གྱི་ཞིང་ས་བསིལ་ལྡན་ལྗོངས་ཀྱི་བྱེ་བྲག་གཙང་ཕྱོགས་ཉང་སྨད་སའི་ཐིག་ལེ་བསམ་འགྲུབ་
རྩེའི་ཉེ་འདབས་དགེ་མཚན་དུ་མས་བརྒྱན་པའི་གནས་སུ། རིགས་ཀྱི་མཆོག་རྒྱལ་་་་་་་
རིགས་ཏེ་མི་ཉག་སིའུ་རྒྱལ་པོའི་གདུང་རིགས། རུས་མ་བསླད་པར་འགའ་ཐར་ཕྱོགས་་་་
སུ་སྨན་གྱི་ལྗོན་པ་ལྟ་བུའི་དམ་པ་མང་པོ་དང༌། དེ་ནས་རི་བོ་དགེ་ལྡན་པའི་བསྟན་པའི་་་་
རྒྱན་དུ་གྱུར་པ་འགའ་ཞིག་དབུས་སུ་བྱོན་པ་དང༌། གཙང་ཕྱོགས་སུ་ངོར་ཨེ་ཝཾ་པའི་་་་་
མཁན་ཆེན་ཡོངས་འཛིན་པཎྜི་ཏ་ཞེས་པ་ཡི་དམ་ལྷའི་ཞལ་ལུང་ཐོབ། ཡུམ་སྟོང་ཕྲག་་་་་་་
བརྒྱ་པའི་ཚིག་དོན་མཐའ་དག་ཐུགས་ལ་མངའ་བ་དེ་དང༌། དཔོན་སློབ་ནམ་མཁའ་རྒྱལ་
མཚན་ཅེས་པ་བྱང་ཆུབ་ཀྱི་སེམས་འབྱོངས་པའི་དགེ་བའི་བཤེས་གཉེན་དེ་དག་གི་
དབོན་ནོ། །ཡབ་ནི་མཁན་ཆེན་དམ་པའི་སྐུ་མཆེད་རབ་དཀར་སྐར་མ་པ་སངས་ལྟ་བུ་ལ་
འདོད་འབྱུང་ནོར་བུ་ལྟ་བུའི་ལྷག་བསམ་དང་ལྡན་པས་མིང་དོན་མཐུན་པ། ཡུམ་ནི་མཐོ་་
རིས་ཀྱི་ཡོན་ཏན་དང་འདི་ཕྱི་སྐྱིད་པའི་ཆོས་ལྡན་གྱི་དོན་དང་མཚུངས་པའི་མིང་ཅན་གཉིས་་
ཀྱི་སྲས་སུ་བཙས་སོ། །དུས་ནི་དབང་ཐང་དང་བསྟུན་པའི་བརྡ་མེ་མོ་ལུག་གི་ལོར་སྨལ་་་
པོ་ཟླ་བའི་དུས་ཚེས་དགེ་བར། ནམ་མཁའི་ནོར་བུ་གཤིན་རྗེའི་ཕྱོགས་ནས་ལྡོག་པའི་་་་་
དུས་གྱི་ཐོག་མར། ཤར་རིའི་ཕྲག་པ་ནས་འཛིན་མའི་ཁྱོན་ལ་དང་པོ་གཟིགས་པའི་ཚེ་་་་་
འཇིག་རྟེན་གྱི་མིག་ཏུ་འཁྲུངས་སོ། །དེའི་ཚེ་ལེགས་བྲིས་དབང་པོ་དང་གདེང་ཅན་བདག་
པོ་རྣམས་ཀྱིས་མཆོད་པའི་སླད་དུ་གདུགས་དང༌། རྒྱལ་མཚན་དང་། བཀྲ་ཤིས་པའི་་་་
རྫས་དང་ཡོ་བྱད་གྲངས་མེད་པའི་རྣམ་པ་ཅན་གྱི་ཆུ་འཛིན་སྣ་ཚོགས་བཀོད་དེ། དགེ་་་་་་
མཚན་མངོན་དུ་གསལ་བར་བྱས་སོ། །གང་གི་ཚེ་ཡུམ་ལ་གློ་བུར་གྱི་ཟུག་རྔུ་དྲག་པོས་མ་་
མནར་བ་བདེ་བ་དང་ལྡན་བཞིན་པའི་ངང་ལ་བཙས་པ་ནི་ཇི་ལྟར་ལྷ་མོ་སྒྱུ་འཕྲུལ་མའི་སྐུའི་
སྡོང་བུ་ལས་སྒྲོན་མེ་བཞི་པའི་མེ་ཏོག་རྒྱས་པ་དང་ཆོས་མཚུངས་སོ། །དེ་ལྟར་བཙས་པའི་
ཁྱེའུ་ཆུང་དེའང་བཞིན་གྱི་མདངས་ནི་ཟླ་བ་ལྟར་གསལ་ཞིང་། སྐྱེས་བུ་ཆེན་པོའི་མཚན་་
གྱིས་སྒེག་པས་ཀུན་གྱིས་མཐོང་ན་དགའ་བ་དང་བདེ་བའི་ཉམས་བསྐྱེད་པ་ཞིག་ཡོད་་་་་་་
ཅེས་གྲགས། བགྲང་གཞི་གསུམ་པ་ནས་བྱིས་པའི་སྤྱོད་པ་ལས་འདས་ཤིང་། མཆོག་་
ལ་གུས་པ་དང༌། དམན་ལ་བྱམས་པ་དང༌། ཚིག་གསལ་ལ་དྲང་པོར་བརྗོད་པ་དང༌།
188

རྒྱུད་འཇམ་ལ་ཁྲོ་བ་མེད་པ་དང་། དབུལ་ཕོངས་གཟིགས་ན་ཕྱག་ཏུ་ཅི་ཡོད་པ་སྟེར་བ་་་་་
དང་༑ ངུར་སྨྲིག་འཛིན་པ་དང་རྟེན་གསུམ་གཟིགས་ན་འབྲུ་དང་འབྲས་བུ་དང་ཆུ་དང་མེ་་
ཏོག་དང་བཟའ་བཅའི་དངོས་པོ་རྣམས་ཀྱིས་མཆོད་ཚུལ་མཛད་པ་དང༌། གཞན་ཡང་་་་་་
དབང་བསྐུར་བ་དང༌། རབ་ཏུ་གནས་པ་དང༌། ཆོས་འཆད་པའི་ཚུལ་ཡང་ཡང་མཛད་་་
པ་སྟེ་དམ་པའི་མཚན་རྟགས་མ་སྦས་གསལ་བར་སྟན་པ་ལ། འབྲེལ་པ་ཡོད་མེད་ཐམས་
ཅད་ཀྱིས་བཀུར་སྟི་རིམ་གྲོ་བྱེད་ཅིང༌། ཡབ་ཀྱིས་ཚེ་རིང་ཕན་ཐོགས་མཚན་གསོལ་ཞིང༌།
ཁུ་བོ་ཡོངས་འཛིན་པཎྜི་ཏས། ཚ་བོ་འདིས་ནི་བསྟན་པ་ལ་ཕན་ཐོགས་པ་ཞིག་འོང་ངོ་་
གསུངས་སོ། །བགྲང་གཞི་ལྔ་ཚེ་ཁུ་བོ་མཁས་གྲུབ་མཆོག་དེས་དབུ་ཞྭ་གསེར་གྱི་མདོག་་་
ཅན་དབུ་ལ་གསོལ། སྔགས་མདུད་དབང་གི་མདོག་ཅན་མགུལ་དུ་ཕུལ་བར་མཛད་་་་་་
ཅིང༌༑ ཁྱེའུ་ཆུང་གཞན་འགྲན་མེད་པ་འདི་ནི་རྒྱལ་བའི་བསྟན་ལ་གཞུག་དགོས། །
འཇུག་ཚུལ་གོ་རིམ་མ་ནོར་བ། དང་པོ་ཁྱིམ་ནས་ཁྱིམ་མེད་པ་རབ་ཏུ་འབྱུང་ཞིང་ཐོ་་་་་་
བསམ་སྒོམ་གསུམ་རིམ་པ་བཞིན་དུ་བསྟེན་ནས་བསྟན་འཛིན་ཁྱད་པར་ཅན་འགྱུར་བ་ཞིག་་
དགོས་སོ་ཞེས་ཡབ་ལ་བཀའ་བསླབ་གནང་ཞིང་དེ་ལྟར་འོང་བའི་འདུན་སྨོན་རྒྱལ་བ་སྲས་་་
བཅས་གྲོགས་སུ་སྦྲན་ནས་མཛད་དོ། །དེའི་ཚེ་རྒྱལ་བའི་མྱུ་གུ་དེ་ཉིད་དགྱེས་པའི་ཞལ་་་་
རས་མཛུམས་པའི་མདངས་དམུལ་བཞིན་བཞད་པའི་སྒྲ་དབྱངས་རྣམ་པར་སྒྲོགས་པ་ནི།
དཀར་ཕྱོགས་མ་ལུས་པ་དབུགས་འབྱིན་པའི་དགའ་སྟོན་རྨད་དུ་བྱུང་བ་ལྷ་དང་བཅས་པའི་་
འཇིག་རྟེན་པ་ཐམས་ཅད་བདེ་བའི་མཆོག་སྦྱིན་པའི་སྒོ་དང་པོ་ཕྱེས་སོ། །ཨ་ཧོ་སྲིད་མིན་
སྲིད་པའི་རོལ་རྩེད་འདི། །སྐྱེ་མེད་སྐྱེ་བའི་སྒྱུ་རྩལ་ཆེན་པོ་ལས། །མཐའ་མེད་མཐའ་་་
ཅན་སྲིད་པའི་དོ་ར་ནང༌། །ཆགས་མེད་ཆགས་པའི་ཟོལ་གྱིས་རྩེ་མིན་ནམ། །སྲིད་་་་་་
ཞིའི་དགེ་ལེགས་ཀུན་འབྱུང་ནོར་བུའི་ལྗོན། །སྲིད་འདིར་འཁྲུངས་པའི་སྐལ་བཟང་མྱོང་་་
བའི་སླད། །སྲིད་པའི་ལྷ་རྣམས་གཉེན་བཤེས་ཚུལ་བཟུང་ནས། །སྲིད་པར་དཀའ་་་་་
བའི་དགེ་མཚམ་ངོམ་པ་བཞིན། །ངོ་མཚར་ལོ་འདབ་དུ་མས་ཕྱུག །ཟས་གཙང་སྲས་་་་
དང་ཆོས་མཚུངས་པའི། །དཔལ་གྱི་ཡལ་འདབ་དང་པོ་འདི། །ས་གསུམ་དགེ་བའི་་་་་
ཐོག་མར་སྐྱེས། །དེ་ནས་བགྲང་བྱ་དྲུག་པ་སོགས་ལ་གཞོན་ནུའི་རོལ་རྩེད་ཚུལ་དུ་ཡི་ཡི་་་་་
189

གེའི་ཕྱི་མོ་འབྲི་ཀློག་སོགས་ཀྱི་བསླབ་སྦ